ནང་པ་ཞིག་ཡིན་པའི་ཆ་ནས་སྐྱབས་འགྲོའི་བསླབ་བྱརསངས་རྒྱས་ཀྱི་སྐུ་གཟུགས་རི་མོ་བྲིས་པ་ཚུན་ཆད་ལ་སངས་རྒྱས་དངོས་ཀྱི་འདུ་ཤེས་བཞག་སྟེ་གུས་ཞབས་ཞུ་དགོས་པ་ནི་སྨྲོས་མ་དགོས་པ་ཞིག་རེད།འོན་ཀྱང་མཚམས་འདི་འདྲ་ཞིག་ལ་སླེབས་སྐབས་ཇི་སྐད་དུ་རྒྱལ་སྲས་ཞི་བ་ལྷས།སྐུ་གཟུགས་མཆོད་རྟེན་དམ་ཆོས་ལ།།འཁྱལ་ཞིང་འཇིག་པར་བྱེད་པ་ལའང་།།བདག་གིས་ཞེ་སྡང་མི་རིགས་ཏེ།།སངས་རྒྱས་སོགས་ལ་གནོད་མི་མངའ།།ཞེས་གདམས་པ་འདི་སྙིང་ནས་དྲན་འོས་པ་ལས་དེ་མིན་འཕྲལ་སེལ་སེམས་ཚོར་དྲག་པོ་ཙམ་གྱིས་དབང་དུ་སོང་ནས་ཁྲིམས་དང་ཐོབ་ཐང་ཡིན་སྐད་དུ་སྟོན་པའི་བསླབ་བྱ་དང་འགལ་བ་མང་དག་ཅིག་བྱས་ན་དེ་ནི་རང་གི་མགོ་བོར་རང་ཉིད་ཀྱིས་ཐོ་བས་གཞུས་པ་དང་རང་ལ་རང་གིས་རྨ་འབྱིན་པ་འབའ་ཞིག་ཏུ་མཐོང་ངོ་།